A 2004-es jó szereplésnek köszönhetően a következő évben automatikusan döntősök voltak, ott azonban nem tudták megismételni a sikert, és utána négyszer sem sikerült továbbjutniuk az elődöntőből. (2009 kivételével (ekkor egyel jobb helyezést értek el) minden évben 15. helyen végeztek az elődöntőkben) Végül 2010-ben újra sikerült a döntőbe kerülniük, de ott nem sikerült megismételni a jó eredményt, 21. helyen zártak. A következő évben ismét nem jutottak be a döntőbe, 2012-ben viszont újra sikerült, egészen a 16. helyig jutottak. 2013-ban ismét kiestek az elődöntőben, a következő évben pedig nem indultak a koppenhágai versenyen pénzügyi problémák és az utóbbi évek rossz eredményeire hivatkozva. 2015-ös visszatérésükkel újra a döntőbe kvalifikálták magukat, ahol 22. helyen végeztek. A következő két évben egyel jobb, 21. helyen zárt az ország. 2018-ban 93 pont híján majdnem az országot képviselő Eleni Foureira lett a győztese a dalversenynek. A következő évben egy hasonló stílusú dallal Tamta 13. helyen végzett a döntőben.